Ana Moreiras

Ana María Fernández Moreiras, nada en Trabada en 1976, é unha profesora e autora de banda deseñada galega.

 Traxectoria 
Licenciouse en Física de Partículas na USC. É profesora de secundaria desde o 2000, destinada no IES A Cachada de Boiro como profesora de Tecnoloxía.

Promoveu o festival audiovisual escolar Olloboi, recoñecido co premio especial José Sellier da Academia Galega do Audiovisual polo seu compromiso e traballo en prol da canteira do cine galego. Colaborou en diferentes proxectos multidisciplinares de ilustración como un arquivo de Xacementos arqueolóxicos da provincia de Pontevedra, un fanzine para Amnistía Internacional ou un manual gráfico sobre os sistemas educativos de Ottawa e Galicia.

 Obras 
 Novela gráfica 
 Madialeva (2020). Allariz: Aira Ed. 128 páxs. ISBN 978-8412132496.
 Xaora (2023). Allariz: Aira Ed. 141 páxs. ISBN 9788412736892.15x15px 
 A pausa. Diario dun confinamento 2020-2025 (2025). Allariz: Aira Ed. 104 páxs. ISBN 978-84-129879-2-8.

 Notas 

Categoría:Nados en Trabada
Categoría:Nados en 1976
Categoría:Escritores de Galicia en lingua galega
Categoría:Alumnos da Universidade de Santiago de Compostela
Categoría:Profesores de educación secundaria
Categoría:Personalidades da banda deseñada de Galicia